ליאור אנגלמן

הרב ליאור חיים אנגלמן (נולד בי"ט באב ה'תשל"ב, 30 ביולי 1972) הוא רב דתי לאומי וסופר ישראלי. ראש בית המדרש הקהילתי בכפר סבא.

ביוגרפיה
נולד וגדל בכפר סבא לאברהם וציפורה אנגלמן. בתיכון למד בישיבת בני עקיבא בנתניה ולאחר שנה עבר לישיבת בני עקיבא כפר הרא"ה. למד בישיבת שבי חברון ובישיבת ההסדר קריית שמונה. בצה"ל שירת בחיל השריון. לאחר הצבא למד במשך 6 שנים במכון בני דוד פסגות והוסמך לדיינות.

שימש כרב הגרעין התורני בגבעת זאב וכר"מ בישיבת עטרת ירושלים.

בשנת 2000 זכה סיפורו "עורי צפון ובואי תימן" בתחרות הסיפור הקצר של "מקור ראשון". פרסם מאמרים תורניים בעלון "באהבה ובאמונה" שבהם שילב סיפורים, וכן בעלוני שבת נוספים.
שמאל|ממוזער|250px|במסירת שיעור בישיבת בינות רעננה
בשנת 2006, לאחר ביצוע תוכנית ההתנתקות, הוציא את הספר "כיסופים" הכולל פרקי התמודדות אמונית בעקבות פינוי היישובים מגוש קטיף.

ב-2010 הוציא את הספר "שקופים" הכולל אוסף סיפורים קצרים, ובהם עיסוק רב בחייהם של אנשים קשי יום. לאחר מכן למד בבית הספר לכתיבה "סדנאות הבית" וב-2014 החל להנחות סדנאות כתיבה במסגרת בית הספר.

ב-2014 הוציא את הרומן "לא מפסיקים אהבה באמצע", שזכה בפרס ספר הזהב, ונבחר למצעד הספרים של משרד החינוך.

ב-2018 הוציא את הרומן "קשורה בנפשו" ונבחר אף הוא למצעד הספרים של משרד החינוך.

ב-2020 הוציא לאור את הספר "נשמה יתירה" על מהותה של השבת וסודה.

ב-2020 כתב עם חנן בן ארי את השיר "געגועים לבני אדם", בעקבות התפרצות נגיף הקורונה בישראל. ב-2023 השתתף בכתיבת השיר "למעלה" מתוך אלבומו של חנן יש כאן יותר מזה.

ב-2024 הוציא לאור רומן נוסף, "סולם גנבים", העוסק בעולמם של משפחות הפשע זוכה מקום ראשון בספר הכי אהוב בסטימצקי, ובמקביל פרסם ספר עיון בשם "לעשות את עצמך" העוסק בעבודת המידות.

באותה שנה היה בקשר עם משפחות החטופים במלחמת חרבות ברזל ובעקבות זאת כתב את השיר "אבא חטוף". חוה אלברשטיין שרה שיר זה בלחנו של ערן ויץ לציון היום ה-300 למלחמה.

מלמד במכון מאיר, בישיבה הקדם צבאית ברוכין ובבית המדרש הקהילתי בכפר סבא. בין השנים ה'תשע"ה–ה'תשע"ט שימש כראש בית המדרש בישיבת בינות ברעננה. החל משנת 2021 בעל טור קבוע בעיתון בשבע.

נשוי ואב לחמישה, מתגורר בכפר סבא. לאחר מספר שנים בהן התגורר בגבעת זאב, חזר הרב לעיר הולדתו והקים בה ביחד עם גיסו הרב מוטי דשא את בית המדרש הקהילתי בעיר.

אחיו הוא אשר אנגלמן הממונה על חדלות פירעון במשרד המשפטים

ספרים
 עיון 
 כיסופים, ספריית חוה, 2006, 256 עמודים 
 נשמה יתרה, עיון במהלך השבת ומנהגיה, הוצאת משכל-ידיעות ספרים 
 לעשות את עצמך, מסע בעבודת המידות, הוצאת מגיד, 2024

 פרוזה 
 שקופים, ספריית בית אל, 2010, איורים: חמוטל שהינו, בעריכת מרים הופמן, 159 עמודים 
 לא מפסיקים אהבה באמצע, הוצאת כנרת, 2014, בעריכת נועה מנהיים, 352 עמודים 
קשורה בנפשו, הוצאת כנרת זמורה-ביתן, 2018, בעריכת נועה מנהיים, 427 עמודים 
סולם גנבים, הוצאת זמורה, בעריכת נועה מנהיים, 2024

קישורים חיצוניים










 כל טוריו של הרב ליאור אנגלמן, באתר ערוץ 7

על ספריו

 פרופסור נורית גוברין, "כולנו אחרים", בכתב העת "מאזנים" פז, תשע"ג, עמ' 2–4.








מאמרים לקריאה
 מאמרים מאת הרב ליאור אנגלמן באתר "ברסלב ישראל"


 ואבית תהילה מבשר ודם, באתר הפיוט והתפילה

שיעורים לצפייה והאזנה
 שיעורים של הרב ליאור אנגלמן באתר ישיבת עטרת ירושלים
 שיעורים של הרב ליאור אנגלמן להאזנה
 שיעורים של הרב ליאור אנגלמן באתר ערוץ מאיר
 שיעורים של הרב ליאור אנגלמן בערוץ אורות

 , מתוך "האור שמסתתר בתוך החושך" - אירוע חנוכה בבית מורשת אצ"ג, 2013
 , ,




הערות שוליים

קטגוריה:רבנים ישראלים
קטגוריה:סופרים ישראלים
קטגוריה:סגל מכון מאיר
קטגוריה:בוגרי ישיבת בני עקיבא נתניה
קטגוריה:בוגרי ישיבת כפר הרא"ה
קטגוריה:בוגרי ישיבת שבי חברון
קטגוריה:בוגרי ישיבת ההסדר קריית שמונה
קטגוריה:בוגרי מכון בני דוד פסגות
קטגוריה:כפר סבא: רבנים
קטגוריה:גבעת זאב: רבנים
קטגוריה:בעלי טור ישראלים
קטגוריה:ישראלים שנולדו ב-1972